Diari Oficial de la Generalitat Valenciana


Sumari del DOGV 6035, del 15-06-2009 (2009/6809)

ORDE de 2 d'abril de 2009, de la Conselleria d'Educació, per la qual s'acorda l'extinció de l'autorització per cessament d'activitats docents del col·legi públic de pàrvuls i primària Asociación Valenciana de la Caridad.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6035

Data del DOGV
:   15-06-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/6809


Data del document
:   02-04-2009

Organisme emissor
:   Conselleria d'Educació

Tipus de document
:   Ordre

Descriptors 

:   * centre d'ensenyament

ORDE de 2 d'abril de 2009, de la Conselleria d'Educació, per la qual s'acorda l'extinció de l'autorització per cessament d'activitats docents del col·legi públic de pàrvuls i primària Asociación Valenciana de la Caridad. [2009/6809]  
L'expedient ha sigut iniciat a instància del titular del Col·legi Públic, Ajuntament de València, per mitjà de sol·licitud de la Regidoria d'Educació i Universitat Popular, que sol·licita l'extinció de l'autorització per cessament d'activitats.  
Consta en l'expedient informe de la Inspecció Educativa en què es constata que des de l'any 2000 hi ha un cessament efectiu de les activitats i que a data actual no hi ha cap indici que esta activitat s'haja représ.  
L'extinció de l'autorització concedida al Col·legi tindrà efectes per al curs 2009-2010.  
El cessament d'activitats docents d'este Col·legi no comporta cap greu perjuí per a l'interés públic.  
Vista la Llei Orgànica 8/1985, de 3 de juliol (LODE, BOE núm. 159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm. 106 de 04.05.2006); i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
Vista la proposta del director general d'Ordenació i Centres Docents d'1 d'abril de 2009 i de conformitat amb la esta, i en exercici de les atribucions conferides per l'article 28.e de la Llei 5/1983, de 30 de desembre, del Consell,  
ORDENE  
Únic  
L'extinció de l'autorització per cessament d'activitats docents, a partir del curs 2009/2010, del Col·legi Públic de Pàrvuls i Primària Associació Valenciana de la Caritat, d'acord amb els informes emesos.  
DISPOSICIÓ ADDICIONAL ÚNICA  
La dita extinció donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIONS FINAL ÚNICA  
Primera  
La present orde tindrà els seus efectes a partir de l'endemà de la publicació en el Diari Oficial de la Comunitat Valenciana, no obstant els seus efectes acadèmics s'entenen referits a partir del curs escolar 2009/2010.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar des de l'endemà de la notificació. En els litigis entre les administracions públiques no cabrà interposar recurs en via administrativa, si bé es podrà fer ús del requeriment previst en l'article 44 de la Llei 29/1998.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de la publicació en el Diari Oficial de la Comunitat Valenciana.  
València, 2 d'abril de 2009  
El conseller d'Educació,  
ALEJANDRO FONT DE MORA TURÓN